
OPĆINA PRIVLAKA

Ivana Pavla II, 46
23233 PRIVLAKA

POVJERENSTVO ZA PROVEDBU NATJEČAJA

KLASA: 112-02/22-01/01
URBROJ: 2198/28-03-22-7
Privlaka, 21. ožujka 2022. godine

Na temelju članka 20. stavak 4. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19), u postupku po raspisanom javnom natječaju za prijam u službu na neodređeno vrijeme i raspored na radno mjesto „Viši stručni suradnik za društvene djelatnosti i EU fondove“  Povjerenstvo za provedbu natječaja dostavlja 
POZIV NA PRETHODNU PROVJERU
 ZNANJA I SPOSOBNOSTI KANDIDATA
koja će se održati dana 28. ožujka 2022.godine (ponedjeljak) s početkom u 10,00 sati u općinskoj vijećnici Općine Privlaka.
Povjerenstvo za provedbu natječaja utvrdilo je da su u postupku zaprimljene 2 (dvije) prijave, obje pravodobne i potpune, te da obje kandidatkinje prijavljene na natječaj ispunjavaju formalne uvjete propisane natječajem, slijedom čega ih poziva na prethodnu provjeru znanja i sposobnosti.

Prethodna provjera znanja i sposobnosti obuhvaća pisano testiranje i intervju. 
Smatra se da je kandidatkinja, koji nije pristupila prethodnoj provjeri znanja, povukla prijavu na natječaj. 

Pravni i drugi izvori za pripremu pisanog dijela testiranja su: 
· Ustav Republike Hrvatske ( „Narodne novine“ broj 56/90, 135/97, 8/98,  113/00, 124/00, 28/01, 41/01, 55/01, 76/10, 85/10, 05/14)

· Zakon o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19, 144/20) 
· Zakon o općem upravnom postupku („Narodne novine“ broj 47/09)
· Uredba o uredskom poslovanju („Narodne novine“ broj 75/21)
· Statut Općine Privlaka („Službeni glasnik Zadarske županije“ broj 05/18, 07/21)
- Po dolasku na provjeru znanja, od kandidatkinja će biti zatraženo predočenje odgovarajuće identifikacijske isprave radi utvrđivanja identiteta 
- Po utvrđivanju identiteta i svojstva kandidatkinja, kandidatkinjama će biti podijeljena pitanja za provjeru znanja, a nakon pisanog testiranja pristupit će se intervjuu

- Intervju se provodi samo sa kandidatkinjama koje su ostvarile najmanje 50% ukupnog broja bodova na provedenom pisanom testiranju

- Za vrijeme provjere nije dopušteno: 
- koristiti se bilo kakvom literaturom odnosno bilješkama; 
- koristiti mobitel ili druga komunikacijska sredstva; 
- napuštati prostoriju dok traje provjera; 
- razgovarati s ostalim kandidatima niti na bilo koji drugi način remetiti koncentraciju kandidata. 

Ukoliko pojedina kandidatkinja prekrši naprijed navedena pravila bit će udaljena s provjere, a njezin rezultat Povjerenstvo neće priznati niti ocjenjivati. 

Zbog zaštite osobnih podataka, kandidatkinje će biti osobno obaviještene putem e-mail adrese koju su naznačili u svojoj prijavi na javni natječaj.

Dostaviti:
· Oglasna ploča Općine Privlaka
· Web stranica Općine Privlaka:  www.privlaka.hr 
· Kandidatkinjama putem e-maila
· Pismohrana, ovdje

Povjerenstvo za provedbu natječaja 

